Nuremberg

Nuremberg, kölluð Nürnberg á þýsku er næst stærsta borg Bavaría héraðs í Suður Þýskalandi, aðeins München er stærri. Í Nuremberg búa rúmlega hálf milljón manna og er borgin helst þekkt fyrir Nuremberg réttarhöldin yfir leiðtogum þriðja ríkisins í lok WWII.

## Nuremberg Réttarhöldin

Nuremberg réttarhöldin voru haldin yfir helstu pólitísku, hernaðar- og efnahagslegu leiðtogum þriðja ríkisins fyrir brot framin í WWII. Réttarhöldin urðu 13 alls og voru haldin í Nürnberg borginni í Þýskalandi á árunum 1945-49. Fyrstu réttarhöldin sem voru þau einu sem rekin voru af Alþjóðlega Herdómstólnum fóru fram 20. nóvember 1945 - 1.október 1946 eru þau frægust réttarhaldanna 13 aðallega vegna þess að þar var réttað yfir 24 helstu leiðtogum þriðja ríkisins. Þau réttarhöld sem á eftir komu voru rekin af Ameríska Herdómstólnum þar sem réttað var yfir öðrum þátttakendum Þriðja Ríkisins s.s. læknum, dómurum og fyrirtækjaeigendum sem talið var að hefðu tekið þátt í glæpum Þriðja Ríkisins. Hér á eftir er fyrst og fremst fjallað fyrstu réttarhöldin, sem haldin voru af Alþjóðlega Hérdómstólnum sem samsettur var af öllum þjóðum bandamanna.

## Af hverju Nuremberg

Upprunalega vildu Sóvétríkin halda réttarhöldin í Berlín en Nuremberg var valin af nokkrum ástæðum; Á þessum tíma var Þýskalandi skipt í fjögur svæði og Nuremberg var á stjórnarsvæði Bandaríkjanna, dómshúsið þar var stórt og þokkalega heilt eftir allar sprengingar bandamanna, byggingin var með stórt fangelsi og af þeirri ástæðu að borgin hafði verið nokkurs konar heimaborg Nasistaflokksins þótti táknrænt að dauði Nasistaflokksins yrði þar.

## Ákærurnar

Ákærurnar voru í meginatriðum fjórar.

* Þátttaka í skipulagningu eða samsæri um að fremja “glæpi gegn friði”.
* Að skipuleggja, ýta undir og heyja stríð og fremja aðra “glæpi gegn friði”.
* Stríðsglæpir

* Glæpir gegn mannkyni.

## Yfirheyrslur og dómar í fyrstu réttarhöldunum

Ekki voru allir leiðtogar Þriðja Ríkisins dregnir fyrir dóm, sumir frömdu sjálfsmorð, aðrir flúðu til S-Ameríku og margir dóu í stríðinu. Dómarar sem skipaðir voru fyrir fyrstu réttarhöldin komu frá öllum ríkjum bandamanna, tveir frá hverju landi; Bandaríkjunum, Sovétríkjunum, Bretlandi og Frakklandi. Í fyrstu réttarhöldunum voru 24 einstaklingar fyrir dómi

### Þeir sem voru dæmdir til dauða

Martin Bormann, Hans Frank, Wilhelm Frick, Hermann Göring, Alfred Jodi, Ernst Kaltenbrunner, Wilhelm Keitel, Joachim von Ribbentrop, Alfred Rosenberg, Fritz Sauckel, Arthur Seyss-Inquart, Julius Streicher.

### Þeir sem voru fangelsaðir

Albert Speer, Baldur von Schirach, Erich Raeder, Baron Konstantin von Neurath, Rudolf Hess, Walther Funk, Karl Dönitz.

### Þeir sem voru sýknaðir

Dr. Hjalmar Schacht, Franz von Papen, Hans Fritzsche.

### Þeir sem voru ekki ákærðir

Gustav Krupp von Bohlen und Halbach sem var ranglega stefnt fyrir dóminn. Ætlunin hafði verið að sonur hans kæmi fyrir Alþjóða Herdómstólinn.

Robert Ley sem framdi sjálfsmorð áður en réttarhöldin hófust.

###

Heimildir:

Wikiwand. sótt 11. maí 2016. http://www.wikiwand.com/is/Nürnberg-réttarhöldin

Wikitravel. sótt 8. maí 2016. http://wikitravel.org/en/Nuremberg

History. Trials-World War II. sótt 5.maí 2016. http://www.history.com/topics/world-war-ii/nuremberg-trials

Remarkably Unremarkable. sótt 10. maí 2016. Mynd af Nuremberg. https://remarkablyunremarkable.net/2011/10/26/an-evening-in-nuremberg/

The Holocaust. sótt. 3.maí 2016. https://www.ushmm.org/outreach/en/article.php?ModuleId=10007722

Nuremberg Trials. 30.apríl 2016. https://en.wikipedia.org/wiki/Nuremberg\_trials